Auri Kananen

Auri Kananen, sosiaalisessa mediassa nimellä Aurikatariina, on suomalainen yrittäjä, tubettaja ja tiktokkaaja.

Ura 
Kananen julkaisee some-tileihinsä videoita, joissa hän siivoaa katsojiensa sotkuisia koteja. Sotkuisten kotien omistajilla on usein erilaisia mielenterveyden häiriöitä tai he ovat syrjäytyneitä. Nämä ovat aiheuttaneet siivoamiseen tarvittavan motivaation puutteen.

Kananen on nähty televisiossa tuomarina Master Cleaners Suomi -ohjelmassa (2023), jossa etsitään Suomen parasta siivoojaa.

Kanasen perustaman yrityksen voitto oli vuonna 2021 260 000 euroa ja 2022 jo 600 000 euroa. Tulot muodostuvat pääosin Youtuben ja Facebookin mainostuotoista sekä somen yhteistyökampanjoista.

Vuonna 2023 Kananen toteutti yhtiöjärjestelyn, jolla hän siirsi Aurika Cleaning Oy:n omistuksen omistamalleen Aurika Holding Oy:lle osakevaihtona, jossa osakekanta arvostettiin yrityksen laskennallisella tuottoarvolla, mikä mahdollisti sen, että osinkoja voitiin nostaa huojennetulla verokannalla. Finnwatch kritisoi somevaikuttajia esimerkkinä käyttäen, että menettely sallii merkittävästi alemman verotuksen tason ilman, että yhtiöön on tosiasiallisesti kerrytetty nettovarallisuutta.

Yksityiselämä 
Kananen on koulutukseltaan ylioppilas ja on valmistunut vuonna 2018 puhtausalan restonomiksi Tampereen ammattikorkeakoulusta.

Kananen oli kihloissa Sami Salmisen kanssa, mutta on purkanut kihlauksensa.

Palkinnot

Teokset

Lähteet

Aiheesta muualla 
 Auri Kanasen YouTube-kanava
 Auri Kanasen TikTok-kanava
 https://nypost.com/2022/11/02/i-quit-my-job-to-clean-filthy-homes-for-free-its-heaven/

Suomalaiset tubettajat
Suomalaiset somevaikuttajat
Elävät henkilöt
Syntymävuosi puuttuu